সবথেকে সুন্দরী অঘোরী সন্ন্যাসী! চিনে নিন বাবা চঞ্চল নাথকে

ওয়েব ডেস্ক: অঘোরীর (Aghori) কথা উঠলেই আমাদের চোখের সামনে ভেসে ওঠে কঠোর কৃচ্ছসাধনা এবং কঠিন জীবনযাত্রার মধ্য দিয়ে চলা কিছু সন্ন্যাসীর মুখাবয়ব। কিন্তু হরিয়ানার (Haryana) অঘোরী সন্ন্যাসী বাবা চঞ্চল নাথকে (Baba Chanchal Nath) দেখলে সেরকম ভয়ঙ্কর কিছু চোখে পড়বে না আপনার। চোখেমুখে অদ্ভুত এক প্রশান্তি নিয়ে তিনি ভক্তদের নানা সমস্যার সমাধান করেন। হরিয়ানার ছোট্ট গ্রামে রয়েছে তাঁর আশ্রম। তবে নেট মাধ্যমের দৌলতে তিনি দেশজুড়ে খ্যাতিলাভ করেছেন। কেউ কেউ আবার বাবা চঞ্চল নাথকে সবথেকে সুন্দর অঘোরী সন্ন্যাসীর তকমা দিয়ে থাকেন। কিন্তু কে এই সন্ন্যাসী? চলুন জেনে নেওয়া যাক।

View this post on Instagram

A post shared by chanchal Nath Ji (@aghori_chanchal_nath_ji)

অঘোরী বাবা চঞ্চল নাথ হরিয়ানার কর্নাল জেলার রেহানা জাট্টান গ্রামে একজন বিখ্যাত আধ্যাত্মিক সন্ন্যাসী (Monk) হিসেবে খ্যাত। তবে তাঁর জন্ম কিন্তু হরিয়ানায় হয়নি। একটি সাক্ষাৎকারে চঞ্চল নাথ জানিয়েছেন, তাঁর জন্ম হয়েছিল পশ্চিমবঙ্গের (West Bengal) একটি প্রত্যন্ত গ্রামে। ছোট থেকেই নাকি আধ্যাত্মিকতার প্রতি অমোঘ টান ছিল তাঁর। তাই বাড়ির কুলগুরু মাত্র ৭ বছর বয়সে তাঁকে বাড়ি থেকে নিয়ে আসেন এবং সন্ন্যাসের পথে চালিত করেন।

আরও পড়ুন: কঠোর তপস্যায় মহাকুম্ভের ৫ আশ্চর্য সাধু, জানুন তাঁদের গল্প

জানা যায়, প্রায় ১০ বছর তিনি বিভিন্ন গুরুর কাছে তন্ত্র সাধনার শিক্ষা লাভ করেন। বাংলাতেই সাধনার পথ খুঁজে পান বাবা চঞ্চল নাথ। এরপর তিনি বেরিয়ে পড়েন দেশ ভ্রমণে। বিভিন্ন রাজ্যে ঘুরে ঘুরে অভিজ্ঞতা সঞ্চয় করতে থাকেন। কিন্তু হরিয়ানায় গিয়ে সেখানের একটি কালী মন্দিরে থেকে যাওয়ার সিদ্ধান্ত নেন বাবা চঞ্চল নাথ। এখন সেই মন্দিরের কাছেই রয়েছে এই অঘোরী সন্ন্যাসীর আশ্রম।

View this post on Instagram

A post shared by chanchal Nath Ji (@aghori_chanchal_nath_ji)

বাবা চঞ্চল নাথের আশ্রমটি রেহানা জাট্টান গ্রামে অবস্থিত। আধ্যাত্মিক অনুসন্ধানকারীদের জন্য একটি জনপ্রিয় গন্তব্য হয়ে উঠেছে। এখানে প্রতিদিন বহু ভক্ত আসেন বাবার আশীর্বাদ নিতে। প্রসঙ্গত, অঘোরী সম্প্রদায়ের মূল দর্শন হল, পার্থিব ও আধ্যাত্মিক জগতের মধ্যে ভারসাম্য বজায় রাখে জীবনযাপন করা। বাবা চঞ্চল নাথ এই দার্শনিক ভিত্তিকে মেনে চলে নিজেকে পরমাত্মার সাথে সংযুক্ত করেছেন বলে বিশ্বাস করেন তাঁর ভক্তরা।